Държавен вестник, бр. 59, 2006 г., стр. 57

Б Р О Й  59
Д Ъ Р Ж А В Е Н   В Е С Т Н И К
С Т Р .  57
(3) Ликвидаторът разпределя набраните
средства в производството по ликвидация на
банка по реда на чл. 94, ал. 1, т. 1—8 от Закона
за банковата несъстоятелност.
(4) Кредиторите по вземания, свързани с
разноски, които се налагат от производството
по ликвидация, получават плащане на падежа,
а когато не са получили плащане на падежа, се
удовлетворяват по реда на чл. 123, т. 4.
Чл. 125. (1) Когато ликвидаторът на банка
установи в процеса на доброволна ликвидация,
че банката е неплатежоспособна по смисъла на
чл. 36, ал. 2, той предлага на БНБ да поиска от
съда откриване на производство по несъстоя-
телност. Към предложението ликвидаторът
прилага доклад и документи, удостоверяващи
финансовото състояние на банката.
(2) Българската народна банка извършва
проверка на предложението по ал. 1.
(3) Ако предложението по ал. 1 е основа-
телно, управителят на БНБ въз основа на док-
лад на подуправителя, ръководещ управление
“Банков надзор”, издава заповед, в която се
установява, че банката се намира в състояние
на неплатежоспособност, и отправя искане до
съда за откриване на производство по несъс-
тоятелност.
(4) Съдът разглежда искането на БНБ при
условията и по реда, предвидени в Закона за
банковата несъстоятелност.
Раздел II
Принудителна ликвидация
Чл. 126. На всяка банка, на която е отнет
лицензът за извършване на банкова дейност
на основание чл. 36, ал. 1, Фондът за гаранти-
ране на влоговете в банките назначава ликви-
датори.
Чл. 127. (1) Ликвидатор в производство по
ликвидация на банка може да бъде само физи-
ческо лице.
(2) Разпоредбите на чл. 25, ал. 1 и 2 от Зако-
на за банковата несъстоятелност се прилагат
съответно и за ликвидатора на банка.
(3) Правомощията на ликвидатор на банка
се осъществяват най-малко от две лица.
(4) Българската народна банка има право по
всяко време да извършва проверки за наличие-
то на изискванията на ал. 2. Ако БНБ установи,
че ликвидаторът не отговаря на тези изисква-
ния, тя може да отправи искане до Фондa за
гарантиране на влоговете в банките за освобож-
даването му.
(5) Ако са налице изискванията на този член,
за ликвидатор могат да бъдат назначени и квес-
торите на банката.
(6) Разпоредбата на чл. 34 от Закона за бан-
ковата несъстоятелност се прилага съответно
и за ликвидатора на банка.
Чл. 128. (1) Ликвидаторът представя в БНБ
и във Фонда за гарантиране на влоговете в
банките доклади и отчети, чийто вид, съдър-
жание и срокове се определят от подуправи-
теля на БНБ, ръководещ управление “Банков
надзор”.
(2) Ликвидаторът внася паричните средст-
ва, получени от осребряване на имуществото на
банката или при събиране вземанията на бан-
ката, по особени сметки в левове, съответно в
чуждестранна валута.
Чл. 129. Разпоредбите на чл. 123 и 124 се
прилагат и за производството по принудителна
ликвидация.
Чл. 130. (1) Когато Фондът за гарантиране
на влоговете в банките или ликвидаторът ус-
танови в процеса на принудителна ликвида-
ция на банка, че банката е неплатежоспособ-
на по смисъла на чл. 36, ал. 2, т. 2 или че бан-
ката не изпълнява свои изискуеми парични
задължения повече от 60 дни, той предлага на
БНБ да поиска от съда откриване на произ-
водство по несъстоятелност. Към предложе-
нието фондът или ликвидаторът прилага док-
лад и документи, удостоверяващи финансово-
то състояние на банката.
(2) Българската народна банка извършва
проверка на предложението по ал. 1.
(3) Ако предложението по ал. 1 е основател-
но, управителят на БНБ въз основа на доклад на
подуправителя, ръководещ управление “Банков
надзор”, издава заповед, в която се установява,
че банката се намира в състояние на неплате-
жоспособност, и отправя искане до съда за отк-
риване на производство по несъстоятелност.
(4) Съдът разглежда искането на БНБ при
условията и по реда, предвидени в Закона за
банковата несъстоятелност.
Раздел III
Продажба на предприятието на банка
Чл. 131. (1) Предприятието на банка може
да бъде продадено само на друга банка, при
условие че БНБ даде предварително одобрение
на сделката за продажба на предприятието.
(2) Едновременно с влизането в сила на до-
говора за продажба на предприятието на банка-
та се открива производство по доброволна лик-
видация за тази банка.
(3) Преди сключване на сделката за продаж-
ба на предприятието на банка, банката отправя
към БНБ искане за предварително одобрение
на сделката и за издаване на разрешение по
чл. 122, ал. 1.
(4) Към искането по ал. 3 се прилагат пазар-
на оценка на предприятието на банката, проект
на договора за продажба и други документи,
определени с наредба на БНБ.
(5) При продажба на предприятието на бан-
ка кредиторите на банката продавач и на бан-
ката купувач се уведомяват чрез съобщение,
обнародвано в “Държавен вестник” и публику-
вано най-малко в два централни ежедневника.
В тези случаи чл. 15, ал. 1, изречение второ от
Търговския закон не се прилага.